Document ID: 32001R1343

Komisjoni määrus (EÜ) nr 1343/2001,
3. juuli 2001,
millega muudetakse määrust (EÜ) nr 449/2001, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2201/96 töödeldud puu- ja köögiviljasaaduste turu ühise korralduse kohta, [1] viimati muudetud määrusega (EÜ) nr 2699/2000, [2] eriti selle artikli 6 lõiget 1,
ning arvestades järgmist:
(1) Komisjoni määruse (EÜ) nr 449/2001 [3] artikli 3 lõike 4 punktiga e sätestatakse, et töötleja poolt tootjaorganisatsioonile tooraine eest maksmise tingimused märgitakse lepingutesse ning nähakse eelkõige ette, et maksetähtaeg ei või ületada 60 päeva alates iga partii tarnekuupäevast.
(2) Nõutava paindlikkuse saavutamiseks ja kava haldamise hõlbustamiseks tuleks kõnealust maksetähtaega pikendada tarnimise kuule järgneva teise kuu lõpuni. Kõnealust sätet tuleks kohaldada ainult pärast käesoleva määruse jõustumist sõlmitud lepingute suhtes.
(3) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Artikli 3 lõike 4 punkt e asendatakse järgmisega:
"e) tooraine eest makstav hind, mis võib esineda sõltuvalt sordist ja/või kvaliteedist ja/või tarneperiooditi.
Tomatite, virsikute ja pirnide puhul märgitakse lepingus samuti tarnimisetapp, millal kõnealust hinda kohaldatakse, ja maksetingimused. Ükski maksetähtaeg ei või ületada kahte kuud alates iga partii tarnekuu viimasest päevast."
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. juuli 2001

Labels: 2
3
17